Official Journal L 160 , 28/06/2003 P. 0033 - 0036



Ir-Regolament tal-Kummissjoni (KE) Nru 1140/2003 tas-27 ta’ Ġunju 2003 li temenda, fis-settur taz-zokkor, ir-Regolamenti (KE) Nru 779/96 li jniżżel regoli dettaljati ta’ applikazzjoni dwar il-komunikazzjonijiet u 314/2002 li jniżżel regoli dettaljati dwar l-applikazzjoni tas-sistema tal-kwota IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat ir-Regolament tal-Kunsill (KE) Nru 1260/2001 tad-19 ta’ Ġunju 2001 dwar l-organizzazzjoni komuni tas-suq fis-settur taz-zokkor [1], kif emendat bir-Regolament tal-Kummissjoni (KE) Nru 680/2002 [2], u partikolarment l-Artikoli 13(3), 15(8) u t-tieni subparagrafu ta’ l-Artikolu 41 tiegħu, Billi: (1) Taħt l-Artikolu 4 tar-Regolament tal-Kummissjoni (KE) Nru 314/2002 [3] l-Istati Membri għandhom jistabbilixxu figuri proviżorji tal-produzzjoni taz-zokkor, isoglukosju u xropp ta’ l-inulina. Fid-dawl ta’ l-esperjenza akkwistata, l-obbligi ta’ l-Istati Membri taħt din id-dispożizzjoni għandha tkun iċċarata u għandu jkun hemm disposizzjoniiet li jipprovdu għan-notifika ta’ dawn il-figuri tal-produzzjoni lill-Kummissjoni. (2) Il-figuri tal-ħażniet għandhom ikunu notifikati mill-Istati Membri b’mod speċifiku u l-figuri tal-kummerċ estern għandhom ikunu akkwistati mill-bażi tad-data Comext tal-Eurostat. Għandu għalhekk ikun hemm dispożizzjonijiet għan-notifika mill-Istati Membri ta’ ħażniet tal-prodotti msemmija bbażata fuq definizzjoni preċiża ħafna tal-ħażniet li tassigura applikazzjoni uniformi fl-Istati Membri. Għandu jkun hemm ukoll dispożizzjonijiet għall-iskomposizzjoni skond it-tip taz-zokkor fil-ħażniet ta’ tmiem is-sena sabiex ikunu stabbiliti l-bilanċi skond l-Istat Membru. (3) Billi l-istatistiċi doganali ma jiddistingwux il-kwantitajiet ta’ zokkor C esportat, dawn ikollhom jitnaqqsu mill-esportazzjoni totali taz-zokkor fl-istat naturali u, għal dan l-għan, għandu jkun hemm dispożizzjonijiet li jipprovdu għan-notifika ta’ kull xhar mill-impriżi lill-Istati Membri u mill-Istati Membri lill-Kummissjoni tal-kwantitajiet ta’ zokkor C esportati. (4) L-Artikolu 6(4) tar-Regolament (KE) Nru 314/2002 jispeċifika kif għandha tkun iddeterminata l-kwantità ta’ zokkor, isoglukosju u xropp ta’ l-inulina imqiegħda għall-konsum fil-Komunità, msemmija fl-Artikoli 15 u 16 tar-Regolament (KE) Nru 1260/2001,. L-esperjenza turi il-bżonn ta’ stipulazzjoni f’dak il-paragrafu li l’kwantità msemmija għandha tkun miksuba billi jingħaddu it-totali tal-kwanitajiet prodotti u importati, u jitnaqqsu dawk esportati u jkunu aġġustati skond varjazzjonijiet fil-ħażniet. (5) Sabiex ikunu ssimplifikati l-proċeduri amministrattivi, ċerti dispożizzjonijiet tar-Regolament tal-Kummissjoni (KE) Nru 779/96 [4], kif emendat bil-Regolament (KE) Nru 995/2002 [5], illi bil-modifika msemmija hawn fuq tar-Regolament (KE) Nru 314/2002 m’għadhomx jgħoddu jew li l-esperjenza wriet li m’għandhomx użu fil-ġestjoni tas-suq, għandhom jitneħħew jew jitħassru. (6) Ir-Regolamenti (KE) Nru 779/96 u (KE) Nru 314/2002 għandhom għalhekk ikunu emendati skond dak li ntqal. (7) Il-Kumitat ta’ Ġestjoni għaz- Zokkor ma wassalx opinjoni fiż-żmien stipulat mill-President tiegħu, ADOTTAT DAN IR-REGOLAMENT: Artikolu 1 Ir-Regolament (KE) Nru 779/96 huwa permezz tal-preżenti emendat kif ġej: 1. Fl-ewwel subparagrafu ta’ l-Artikolu 1, "kull gimgħa dwar il-ġimgħa preċedenti" tiġi mibdula b’ "fuq it-talba tagħhom"; 2. Il-punt 1 ta’ l-Artikolu 3 huwa mħassar; 3. Fil-punt 1 ta’ l-Artikolu 5 "kull ġimgħa, dwar il-ġimgħa preċedenti:" tiġi mibdula b’ "kull xahar dwar ix-xahar preċedenti:"; 4. L-Artikolu 6 huwa emendat kif ġej: (a) fil-punt 1, "kull ġimgħa dwar il-ġimgħa preċedenti:" tiġi mibdula b’ "kull xahar dwar ix-xahar preċedenti:" (b) Il-punt 2 huwa mħassar; 5. L-Artikoli 9 u 10 huma mħassra; 6. Il-Kapitoli V, VI u VII huma mħassra; 7. L-Annessi I, II, III, IV u V huma mħassra. Artikolu 2 Ir-Regolament (KE) Nru 314/2002 huwa hawnhekk emendat kif ġej. 1. L-Artikolu 4 jiġi mibdul b’dan li ġej: "L-Artikolu 4 1. Għal kull sena ta’ marketing għandu jsir bilanċ tal-provvista tal-Komunità għaz-zokkor, isoglukosju u xropp ta’ l-inulina kif ukoll bilanċ tal-provvista taz-zokkor għal kull Stat Membru. Il-bilanċi għandhom ikunu konsolidati fi tmiem is-sena ta’ marketing ta’ wara. 2. L-Istati Membri għandhom jistabbilixxu figuri proviżorji tal-produzzjoni taz-zokkor u ta’ l-ixropp ta’ l-inulina għas-sena ta’ maketing kurrenti għal kull impriża li tinsab fit-territorju tagħhom u għandhom jinnotifikawhom lill-Kummissjoni qabel l-1 ta’ Marzu ta’ kull sena. Il-produzzjoni taz-zokkor għandha tkun imqassma skond ix-xhar. Għad-dipartimenti Franċiżi ta’ Guadeloupe u Martinique u għall-iSpanja dwar iz-zokkor tal-kannamieli, il-produzzjoni proviżorja għandha tkun stabbilita u notifikata sa l-1 ta’ Lulju ta’ kull sena. 3. L-Istati Membri għandhom jinnotifikaw lill-Kummissjoni qabel l-1 ta’ Ġunju ta’ kull sena iż-żoni u l-produzzjoni ta’ (a) pitrava għall-produzzjoni taz-zokkor, l-alkoħol u prodotti oħrajn rispettivi, u (b) ċikwejra għall-produzzjoni tax-xropp ta’ l-inulina, għas sena ta’ marketing kurrenti u stimi tagħhom għas-sena ta’ wara. 4. Qabel il-5 ta’ Settembru ta’ kull sena l-Istati Membri għandhom jistabbilixxu u jinnotifikaw lill-Kummissjoni il-produzzjoni attwali A, B u C ta’ zokkor, isoglukosju u xropp ta’ l-inulina rispettivament fis-sena ta’ marketing preċedenti ta’ kull impriża li tinsab fit-territorju tagħhom. Il-produzzjoni taz-zokkor għandha tinqasam skond ix-xahar. 5. Fejn hi meħtieġa emenda tal-produzzjoni attwali taz-zokkor skond l-informazzjoni notifikata taħt il-paragrafu 4, id-differenza li tirriżulta għandha tkun ikkunsidrata meta tiġi stabbilita l-produzzjoni attwali fis-sena ta’ marketing li fiha nstabet din id-differenza 6. Qabel l-1 ta’ Marzu ta’ kull sena l -Istati Membri għandhom jinnotifikaw lill-Kummissjoni iz-zokkor A u B, l-isoglukosju u l-ixropp ta’ l-inulina allokati lil kull impriża għas-sena ta’ marketing kurrenti." 2. L-Artikoli li ġejjin 4a, 4b u 4c huma miżjudin: "L-Artikolu 4a 1. Qabel il-ħmistax-il ġurnata ta’ kull xahar kull impriża li tipproduċi l-isoglukosju għandha tinnotifika lill-Istat Membru li fuq it-territorju tiegħu saret il-produzzjoni il-kwantitatjiet, espressi bħala materja niexfa, realment prodotti fix-xahar preċedenti. L-Istati Membri għandhom jistabbilixxu il-produzzjoni ta’ isoglukosju ta’ kull impriża f’kull xahar u għandhom jinnotifikawhom lill-Kummissjoni qabel it-tmiem tat-tieni xahar ta’ wara. Il-kwantitajiet prodotti taħt arranġamenti ta’ proċessar ta’ ġewwa għandhom ikunu notifikati separatament. Ma jgħoddux għall-għanijiet tat-tieni subparagrafu. 2. Minkejja l-ewwel u t-tieni subparagrafi tal-paragrafu 1, l-awtoritajiet kompetenti ta’ Stat Membru jistgħu jiddeċiedu, fuq talba miktuba u ssostanzjata ta’ impriża li tipproduċi l-isoglukosju: (a) jew li tgħaqqad il-produzzjoni tagħha ta’ Mejju u Ġunju tas-sena ta’ marketing preċedenti u tgħodd il-figura kontra s-sena ta’ marketing kurrenti; (b) jew li tgħaqqad il-produzzjoni tagħha kollha jew parti minnha ta’ Ġunju ta’ sena ta’ marketing waħda mal-produzzjoni tagħha ta’ Lulju tas-sena ta’ marketing ta’ wara u tgħodd il-figura kontra s-sena ta’ marketing ta’ l-aħħar. Fil-każ stipulat fil-punt (b) ta’ l-ewwel subparagrafu, it-talba għal dan it-tagħqid għandha tindika għall-inqas il-kwantità ta’ produzzjoni ta’ Ġunju li għandha tiġi magħquda mal-figura ta’ Lulju. Din il-kwantità m’għandhiex tkun iktar minn 7 % tat-total tal-kwoti A u B ta’ l-impriża għas-sena ta’ marketing li fiha ssir it-talba għat-tagħqid. Il-kwantità magħquda titqies bħala l-ewwel produzzjoni kontra l-kwoti ta’ l-impriża. Sabiex jilħaq id-deċiżjoni tiegħu l-Istat Membru għandu jikkunsidra s-sitwazzjoni tal-produzzjoni ta’ l-impriża u d-domanda tas-suq, b’referenza partikolari għall-kwoti u imposti tal-produzzjoni. L-impriża tistà tieħu vantaġġ biss minn waħda miż-żewġ għaqdiet imsemmija fl-ewwel subparagrafu f’sena ta’ marketing waħda. 3. Wara l-qbil ta’ l-Istat Membru l-impriża għandha tinnotifikah, qabel il-15 ta’ Lulju (fil-każ imsemmi fil-punt (a) ta’ l-ewwel subparagrafu tal-paragrafu 2) jew il-15 ta’ Awissu (fil-każ imsemmi fil-punt (b) ta’ l-ewwel subparagrafu tal-paragrafu 2) il-kwantitajiet, espressi bħala materja niexfa, attwalment prodotti fil-perjodu ta’ xahrejn, u għandha tiġi kkunsidrata kif xieraq il-kwantità attwali li għandha tkun magħquda imsemmija fit-tieni subparagrafu tal-paragrafu 2. 4. l-Istat Membru għandu jistabbilixxi u jinnotifika lill-Kummissjoni, qabel il-15 ta’ Ottubru, il-produzzjoni magħquda ta’ isoglukosju ta’ l-impriża konċernata matul ix-xahrejn imsemmija li għandha tingħadd kontra il-produzzjoni fis-sena ta’ marketing kurrenti, skond il-punt (a) jew (b) rispettivament ta’ l-ewwel subparagrafu tal-paragrafu 2. 5. Id-dispożizzjonijiet tal-punt (b) ta’ l-ewwel subparagrafu tal-paragrafu 2 m’għandhomx japplikaw għall-aħħar sena ta’ marketing indikata fl-Artikolu 10(1) tar-Regolament (KE) Nru 1260/2001. Artikolu 4b 1. Kull impriża li ngħatat kwota għall-produzzjoni taz-zokkor u kull raffinerija li taqà taħt l-Artikolu 7(4) tar-Regolament (KE) Nru 1260/2001 għandha tinnotifika lill-awtorità kompetenti ta’ l-Istat Membru li fih saret il-produzzjoni jew ir-raffinar, qabel l-20 ta’ kull xhar, il-kwantitajiet totali, espressi bħala zokkor raffinat, taz-zokkor u xropp indikati fl-Artikolu 1(1)(a), (b), (c), u (d) ta’ dan ir-Regolament: - proprjetà tagħha jew li jaqgħu taħt digriet, u - maħżuna f’ċirkolazzjoni libera fit-territorju tal-Komunità fi tmiem ix-xhar preċedenti. Dawk il-kwantitajiet għandhom jinqasmu mill-Istat Membru tal-ħażna fi: - iz-zokkor prodott minn dik l-impriża taħt il-kwoti A u B, - iz-zokkor li nġarr ‘il quddiem skond l-Artikolu 14 tar-Regolament (KE) Nru 1260/2001, - zokkor C, u - zokkor ieħor. 2. L-awtorità msemmija fil-paragrafu 1 tistà wkoll, għall-għan ta’ kontrolli amministrattivi u fiżiċi, teħtieġ li l-impriżi jinnotifikaw il-lokalitajiet tal-ħażna eżatti u l-akkwist u l-bejgħ taz-zokkor. Jekk il-ħażna tkun fi Stat Membru differenti minn dak li qiegħed jinnotifika lill-Kummissjoni, l-aħħar Stat Membru għandu jinforma lil l-ewwel wieħed dwar il-kwantitajiet maħżuna fit-territorju tiegħu l-lokalitajiet tagħhom sat-tmiem tax-xahar ta’ wara. Kull Stat Membru għandu jinnotifika lill-Kummissjoni, qabel it-tmiem tat-tieni xahar ta’ wara, il-kwantità totali ta’ zokkor maħżun fit-tmiem ta’ kull xahar mill-impriżi msemmija fil-paragrafu 1, imqassmin skond it-tip ta’ zokkor kif indikat fit-tieni subparagrafu tiegħu. In-notifika tal-ħażniet fit-30 ta’ Ġunju għandha madankollu tqassam kull tip ta’ zokkor fil-ħażna skond l-Istat Membru tal-ħażna. Fejn it-tip ta’ zokkor maħżun barra l-pajjiż fejn issir il-produzzjoni m’huwiex determinat, dan iz-zokkor huwa meqjus bħala zokkor A u B. Qabel il-31 ta’ Awissu 2003 l-Istati Membri għandhom jinnotifikaw il-ħażniet taz-zokkor fit-30 ta’ Ġunju 2002 u t-30 ta’ Ġunju 2003, mqassmin skond l-Istat Membru tal-ħażna u t-tip taz-zokkor kif indikat fil-paragrafu 1. 3. Kull impriża li ngħatat kwota tal-produzzjoni ta’ l-isoglukosju jew ta’ l-ixropp ta’ l-inulina għandha tinnotifika lill-awtorità kompetenti ta’ l-Istat Membru li fih saret il-produzzjoni, qabel l-1 ta’ Awissu, il-kwantitajiet, espressi bħala l-ekwivalenti taz-zokkor raffnat, ta’ isoglukosju jew xropp ta’ l-inulina illi huma proprjetà tagħha u maħżuna f’ċirkolazzjoni libera fit-teritorju tal-Komunità, fi tmiem is-sena ta’ marketing preċedenti mqassmin fi: - isoglukosju u xropp ta’ l-inulina prodotti minnha skond il-kwoti A u B; - isoglukosju C u xropp ta’ l-inulina C; u - oħrajn. L-Istati Membri għandhom jinnotifikaw lill-Kummissjoni, qabel l-1 ta’ Settembru, il-kwantitajiet ta’ isoglukosju u xropp ta’ l-inulina maħżuna fi tmiem is-sena ta’ marketing preċedenti, mqassmin kif speċifikat fl-ewwel subparagrafu. Artikolu 4c 1. Impriżi li jipproduċu zokkor C għandhom jinnotifikaw lill-awtoritajiet kompetenti ta’ l-Istat Membru fejn issir il-produzzjoni, qabel it-tmiem ta’ kull xahar, il-kwantitajiet li esportaw fix-xahar preċedenti. Dawn għandhom jinqasmu skond l-Istat Membru ta’ l-esportazzjoni. L-Istati Membri għandhom jinnotifikaw lill-Kummissjoni, qabel it-tmiem tat-tieni xahar ta’ wara, il-kwantità ta’ zokkor C esportata kull xahar mill-impriżi indikati fl-ewwel subparagrafu, mqassmin kif speċifikat fih. Fuq il-bażi ta’ xhieda ta’ l-esportazzjoni kif indikat fl-Artikolu 2 tar-Regolament tal-Kummissjoni (KEE) Nru 2670/81 [6], l-Istati Membri għandhom jinnotifikaw lill-Kummissjoni, qabel il-15 ta’ Mejju, il-kwantità ta’ zokkor C esportata kull xahar tas-sena ta’ marketing preċedenti mill-impriżi indikati fl-ewwel subparagrafu, imqassmin kif speċifikat fih. 2. L-impriżi li pproduċew zokkor C matul sena jew is-sentejn ta’ marketing 2001/02 u 2002/03 għandhom, qabel l-1 ta’ Awissu 2003 jinnotifikaw lill-awtoritajiet kompetenti ta’ l-Istat Membru li fih saret il-produzzjoni il-kwantitajiet tiegħu li kienu esportati matul is-sena ta’ marketing 2002/03, mqassmin skond l-Istat Membru ta’ l-esportazzjoni. L-Istati Membri għandhom jinnotifikaw lill-Kummissjoni, qabel il-5 ta’ Settembru 2003, il-kwantitajiet ta’ zokkor C esportati mill-impriżi msemmija hawn fuq matul is-sena ta’ marketing 2002/03 marketing, mqassmin kif speċifikat hemm." 3. L-Artikolu 6(4) jiġi mibdul b’dan li ġej: "4. Il-kwantitajiet mqiegħda għall-konsum fil-Komunità li għandhom ikunu reġistrati skond l-Artikolu 15(1)(b) u (2)(a) tar-Regolament (KE) Nru 1260/2001 għandhom jiġu stabbiliti billi jingħad it-total tal-kwantitajiet, espressi bħala zokkor raffinat, taz-zokkor u xropp indikati fl-Artikolu 1(1)(a), (b), (c), u (d) u ta’ l-isoglukosju u x-xropp ta’ l-inulina: (a) maħżuna fil-bidu tas-sena ta’ marketing; (b) prodotti taħt il-kwoti A u B; (ċ) importati fl-istat naturali; (d) li jkunu jinsabu fi prodooti proċessati importati; jitnaqqsu l-kwantitajiet msemmija fl-ewwel subparagrafu, espressi bħala zokkor raffinat, ta’ zokkor, isoglukosju u xropp ta’ l-inulina: (a) esportati fl-istat naturali; (b) li jkunu jinsabu fi prodotti proċessati esportati; (ċ) maħżuna fi tmiem is-sena ta’ marketing; (d) li għalihom ħarġu ċertifikati għar-rifużjonijiet għall-produzzjoni kif indikat fl-Artikolu 7(3) tar-Regolament (KE) Nru 1260/2001. Il-kwantitajiet kif indikati fil-punti (c) u (d) ta’ l-ewwel subparagrafu u fil-punti (a) u (b) tat-tieni subparagrafu għandhom ikunu akkwistati mill-bażi tad-data Eurostat u għandhom, jekk il-figuri għal sena ta’ markeing ma jkunux kompluti, ikopru it-12-il xahar l-aktar reċenti li huma disponibbli. Il-kwantitajiet prodotti taħt arranġamenti ta’ proċessar ta’ ġewwa m’għandhomx jingħaddu. Il-kwantitajiet kif indikati fil-punt (c) ta’ l-ewwel subparagrafu u fil-punt (a) tat-tieni subparagrafu għandhom jinkludu dawk ikkunsinnati lill-Canary Islands, il-Madeira u l-Azores li jaqgħu taħt l-Artikolu 1(1a) tar-Regolament (KEE) Nru 2670/81. Il-kwantitajiet ta’ zokkor, isoglukosju u xropp ta’ l-inulina fil-prodotti indikati fil-punt (d) ta’ l-ewwel subparagrafu u fil-punt (b) tat-tieni subparagrafu għandhom ikunu stabbiliti skond il-medja tal-kontenut ta’ zokkor stabbilita għall-prodotti konċernati u skond il-figuri tal-Eurostat. Il-kwantitjiet kif indikati fil-punt (a) tat-tieni subparagrafu għandhom jeskludu z-zokkor C, l-isoglukosju C, ix-xropp ta’ l-inulina C u l-għajnuna ta’ l-ikel." Artikolu 3 Dan ir-Regolament ghandu jidħol fis-seħħ fit-tielet ġurnata wara li jiġi ppubblikat fil-Ġurnal Uffiċjali ta’ l-Unjoni Ewropea. Għandu jgħodd mill-1 ta’ Lulju 2003. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-27 ta’ Ġunju 2003. Ghall-Kummissjoni Franz Fischler Membru tal-Kummissjoni [1] ĠU L 178, tat-30.6.1, p. 1. [2] ĠU L 104, ta' l-20.4.2, p. 26. [3] ĠU L 50, tal-21.2.2, p. 40. [4] ĠU L 106, tat-30.4.96, p. 9. [5] ĠU L 152, tat-12.6.2, p. 11. [6] ĠU L 262, tas-16.9.81, p. 14. --------------------------------------------------